cyanic-selkie/wikianc huggingface dataset:
पूर्वज
भारत में पूर्वज पूजा
संहिताओं और ब्राह्मणों की बहुत सी पंक्तियों में मृत्यु के प्रति मिलता है। पहला जन्म साधारण जन्म है। पिता की मृत्यु के उपरांत पुत्र में ओर पुत्र के बाद पौत्र में जीवन की जो निरंतरता बनी रहती है उसे दूसरे प्रकार का जन्म माना गाया है। मृत्युपरांत पुनर्जन्म तीसरे प्रकार का जन्म है। कौशीतकी में ऐसे व्यक्तियों का उल्लेख है जो मृत्यु के पश्चात् चंद्रलोक में जाते हैं और अपने कार्य एवं ज्ञानानुसार वर्षा के माध्यम से पृथ्वी पर कीट पशु, पक्षी अथवा मानव रूप में जन्म लेते हैं। अन्य मृत्क देवयान द्वारा अग्निलोक में चले जाते हैं।
छांदोग्य के अनुसार ज्ञानोपार्जन करने वाले भले व्यक्ति मृत्युपरांत देवयान द्वारा सर्वोच्च ब्राह्मण पद प्राप्त करते हैं। पूजापाठ एवं जनकार्य करने वाले दूसरी श्रेणी के व्यक्ति रजनी और आकाश मार्ग से होते हुए पुन: पृथ्वी पर लौट आते हैं और इसी नक्षत्र में जन्म लेते हैं।
स्मृतियों एवं पुराणों में भी आत्मासंसरण संबंधी विश्वास पाए जाते हैं और इनमें भी पितृर्पण के हेतु श्राद्धसंस्कारों की महत्ता परिलक्षित होती है। मृत्युपरांत पितृ-कल्याण-हेतु पहले दिन दस दान और अगले दस ग्यारह दिन तक अन्य दान दिए जाने चाहिए। इन्हीं दानों की सहायता से मृतात्मा नई काया धारण करती है और अपने कर्मानुसार पुनरावृत्त होती है। पितृपूजा के समय वंशज अपने लिये भी मंगलकामना करते हैं।
प्रथम दस दानों का प्रयोजन मृतकों का अध्यात्मनिर्माण है। मृत्यु के ११वें दिन एकोद्दिष्ट नामक दान दिया जाता है अगले दो मास में प्रत्येक मास एक बार और अगले १२ मासों में प्रत्येक छह मास की समाप्ति पर एक अंतिम दान द्वारा इन संस्कारों की कुल संख्या १६ कर दी जाती है। श्राद्ध संस्कारों के संपन्न हो जाने पर पहला शरीर नष्ट हो जाता है और आगामी अनुभवों के लिये नए शरीर का निर्माण होता है। वेदवर्णित कर्तव्यों में श्राद्धसंस्कारों का विशेष स्थान है। कर्तव्यपरायणता के हित में वंशजों द्वारा इनका पालन आवश्यक है। आज भी प्रत्येक हिंदू इस कर्तव्य का पालन वैदिक रीति के अनुसार करता है।
इस प्रथा के दार्शनिक आधार की पहली मान्यता मनुष्य में आध्यात्मिक तत्व की अमरता है। आत्मा किसी सूक्ष्म शारीरिक आकार में प्रभावाित होती है और इस आकार के माध्यम से ही आत्मा का संसरण संभव है। असंख्य जन्ममरणोपरांत आत्मा पुनरावृत्ति से मुक्त हो जाती है। यद्यपि आत्मा के संसरण का मार्ग पूर्वकर्मों द्वारा निश्चित होता है तथापि वंशजों द्वारा संपन्न श्राद्धक्रियाओं का माहात्म्य भी इसे प्रभावित करता है। बौद्ध धर्म में दो जन्मों के बीच एक अंत:स्थायी अवस्था की कल्पना की गई है जिसमें आत्मा के संसरण का रूप पूर्वकर्मानुसार निर्धारित होता है। पुनर्जन्म में विश्वास हिंदू, बौद्ध तथा जैन तीनों चिंतनप्रणलियों में पाया जाता है। हिंदू दर्शन की चार्वाक पद्धति इस दिशा में अपवादस्वरूप है। अन्यथा पुनर्जन्म एवं पितरों की सत्ता में विश्वास सभी चिंतनप्रणालियों और वर्तमान पढ़ अपढ़ सभी हिंदुओं में समान रूप से पाया जाता है।
मालाबार के नायरों में मृतकों को दान देने की रस्म दाहसंस्कार के अगले दिन प्रारंभ की जाती है और पूरे सप्ताह भर चलती है। उत्तरी भारत की नीची जातियों में मृतकों को भोजन देने की प्रथा प्रचलित है। गोंड जाति में दाहसंस्कार संबंधी रस्मों की अवधि केवल तीन दिन है। इन रस्मों की समाप्ति पर शोककर्ता स्नान और क्षोर द्वारा शुद्ध हो पितरों को दूध और अन्न का तर्पण करते हैं। नेपाल में 'कमो' लोहारों में मृत्यु के ११वें दिन मृतक के संबंधियों के भोज का आयोजन किया जाता है। किंतु भोजन प्रारंभ होने के पूर्व प्रत्येक व्यंजन का थोड़ा थोड़ा अंश एक पत्तल पर निकालकर मृत आत्मा के लिये जंगल में भेज दिया जाता है। पत्तल ले जानेवाला व्यक्ति उसे तब तक दृष्टि से ओझल नहीं होने देता जब तक पत्तल में रखे भोजन पर कोई मक्खी या कीड़ा न बैठ जाए। ऐसा होने पर पत्तल को किसी भारी पत्थर से ढक कर वह व्यक्ति अपने साथ लाया भोजन जंगल में ही रख देता है। तदुपरांत वह गाँव में जाकर संबंधियों को मृतात्मा द्वारा उनके दान की स्वीकृति की सूचना देता है और तब भोज प्रारंभ होता है। मक्त ओरांव मृतक के अस्थि अवशेषों को शवस्थान में गाड़कर सुरक्षित रखते हैं। दिवंगत पुरखों को सूअर का मांस और ढेरों चावल भेंट में चढ़ाए जाते हैं और उठते बैठते, भोजन या धूम्रपान के अवसर पर उनका स्मरण किया जाता है। मल पहाड़ियाँ जाति में पूर्वजों की तुलना उन काष्ठस्तंभों से की जाती है जो मकान की छत को सहारा देते हैं। शव को गाड़ते समय मेछ लोग मृतात्मा की तृप्ति के लिये कब्र पर आग जलाकर उसमें भोजन और पेय पदार्थों की आहुति देते हैं। मल पहाड़ियाँ भी अक्टूबर नवंबर मास में कालीपूजा की रात्रि को मृत पुरखों के सम्मान में सूखे सन की बत्तियाँ जलाते हैं। उत्तरी भारत के अन्य भागों में इस प्रकार की रीतियाँ प्रचलित हैं। मिर्जापुर के घासिया पाँच पत्तलों में प्रतिदिन भोजन सजाकर पुरखों को भेंट चढ़ाते हैं और उनसे प्रार्थना करते हैं कि वे उनकी भेंट स्वीकार कर अपने वंशजों और पशुधन पर कृपादृष्टि रखें। कोलों में मृतात्मा को मुर्गे की बलि देते हैं। वे बलिस्थल पर शराब छिड़ककर संतति की सुरक्षा की प्रार्थना करते हैं। राजी लोग सिर, दाढ़ी और मूँछों के बाल मुँडाकर उन्हें पूर्वजों की भेंट स्वरूप कब्र पर छोड़ देते हैं। खानाबदोश और पूर्व अपराधोपजीवी नट कबीले के लोग नदी के तट पर भोजन बनाते हैं और कपड़ा बिछा उसपर मृतात्मा के बैठने की प्रतीक्षा करते हैं। मृतक का निकटतम संबंधी एक कुल्हड़ और धुरी हाथ में लेकर नदी में डुबकी लगाता है। वह तब तक जल से बाहर नहीं आता जब तक सिर पर रखा कुल्हड़ भर न जाए। कुल्हड़ को कपड़े पर रख, उसके चारों कोनों का भी ऐसे कुल्हड़ों से दबा दिया जाता है। फिर कुल्हड़ों से घिरे इस कपड़े पर आत्मा की तृप्ति के लिये भोजन रख दिया जाता है।
कुछ भारतीय जातियों में मृतात्मा की भोजन संबंधी आवश्यकता की पूर्ति माता की ओर से संबंधियों को भोज देकर की जाती है। निचले हिमालय की तराई के भोकसा अपनी पुत्रियों के वंशजों को भोज देकर मृतात्मा की शांति की व्यवस्था करते हैं। उड़ीसा के जुआंग और उत्तरी भारत के अन्य कबीले मृतक के मामा को पुजारी का पद देते हैं। गया ओर ऐसे अन्य स्थानों में जहाँ सगे संबंधियों को पिंडदान दिया जाता है, ऐसे अवसरों पर भोजन करने के लिये ब्राह्मणों का एक विशेष वर्ग भी बन गया है। समस्त भारत में आश्विन (अगस्त सितंबर) मास में पितृपक्ष के अवसर पर वंशज पुरखों को पिंडदान देते हैं और पूरे पखवारे निकटतम पवित्र नदी में स्नान करते हैं।
मैसूर के कुरुवारू और नीलगिरि पहाड़ियों के येरुकुल अपने देवताओं के साथ पितरों को भी बलि देते हैं। मुंबई राज्य के ढोर कठकरी तथा अन्य हिंदू कबीले बिना छिले नारियल का पूर्वज मानकर उसकी पूजा करते हैं।
कविता बड़जात्या
कविता बड़जात्या भारतीय हिन्दी फिल्मों और धारावाहिकों की निर्माता हैं।
चक पयगी गाँव, फूलपुर (इलाहाबाद)
}
चक पयगी फूलपुर, इलाहाबाद, उत्तर प्रदेश स्थित एक गाँव है।
जमूल्धारि, अदिलाबादु मण्डल
जमूल्धारि, अदिलाबादु मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
दक्षिणारंजन मुखोपाध्याय
वह परी कथाओं और बच्चों के साहित्य के बंगाली में एक प्रसिद्ध भारतीय लेखक थे। इनका जन्म बंगाल प्रांत के ढाका जिले में हुआ था। बंगाली साहित्य में इनका प्रमुख योगदान चार खंडों में बंगाली लोक और परियों की कहानियों का संग्रह और संकलन था- ठाकुरमार झुली (दादी की कहानियाँ), ठाकुरद्वार झुली (दादा दादी की कहानियाँ), थंडीधर थले (नानी की कहानियाँ ) और दादमाशायर थले (नाना की कहानियाँ)।
रवींद्रनाथ टैगोर ने ठाकुरमार झुली से अपने परिचय में नोट किया, जिसका अनुवाद जर्मन में भी किया गया था, बंगाल के लोक साहित्य को पुनर्जीवित करने की सख्त जरूरत थी क्योंकि उस समय के पढ़ने वाले लोगों के लिए उपलब्ध एकमात्र ऐसे काम यूरोपियन टाइटल और उनके अनुवाद थे । उन्होंने स्वदेशी या स्वदेशी लोक साहित्य की आवश्यकता व्यक्त की जो बंगाल के लोगों को उनकी समृद्ध मौखिक परंपराओं की याद दिलाए। यह अंग्रेजों के सांस्कृतिक साम्राज्यवाद से लड़ने का एक तरीका होगा। उन्होंने पृथ्वी के रूपकोट (विश्व के कथाएँ) संग्रह में दुनिया के विभिन्न हिस्सों से परियों का अनुवाद किया।
संगीत वाद्ययंत्र की सूची
त्रच्क, त्रैन् स्दल्क्फ्जस्क्ल ;फस्द्ल्फ्स्दिओउ;ल्'अवेव र्द्म्फ्न्व्ब्क्ष्च्क्ष्व म्। क्ष्च्च्म्क्च्न्।। अस्स्फ्। अस्द्द्फ्कस्द्फ अस्धुअस्द्पस्द्चद्स्च्नस्द्फ् अस्द्द्फस्ध्चस्द चस्दुय्स्द्फ्वेर्गिओएतिअ न्च्क्ष्ज्द्शूच्ग्। क्ष्च्फ्/व्, म्स्द्फ्व् फस्द्च्नि जस्द चस्द्च्' अस्द्फ् सद्फ्
सरारी गाँव, नौबतपुर (पटना)
सरारी नौबतपुर, पटना, बिहार स्थित एक गाँव है।
सिरमोली, लोहाघाट तहसील
सिरमोली, लोहाघाट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
चिमटा (वाद्य यंत्र)
चिमटा (   , शाहमुखी :  ) समय के साथ एक वाद्य यंत्र के रूप में भी प्रयोग में लाया गया है। यह दक्षिण एशिया के एक पारंपरिक वाद्य यंत्र के रूप में विकसित हुआ। यह वाद्ययंत्र अक्सर लोकप्रिय पंजाबी लोक गीत, भांगड़ा संगीत और सिख धार्मिक संगीत में गुरबानी कीर्तन के रूप में जाना जाता है।
अगर वादक एक हाथ में चिमटा जोड़ कर रखता है और उसके दोनों किनारों को एक साथ टकराने देता है, तो चिमटा चीं-चीं ध्वनि उत्पन्न करता है। चिमटा धातु से बना होता हैं और इस प्रकार यह एक धात्विक ध्वनि पैदा करता है और गीत की ताल को बनाए रखने में मदद करता है।
भांगड़ा संगीत या शादियों में अक्सर इसे ढोल और भांगड़ा नर्तकों के साथ जोड़ा जाता है।
जुलाई 2009 के साइबर आक्रमण
जुलाई 2009 के साइबर आक्रमण दक्षिण कोरिया व संयुक्त राज्य अमेरिका के प्रमुख सरकारी, समाचार माध्यम तथा वित्तीय संजालस्थलों के विरुद्ध समायोजित साइबर हमलों की श्रेणी है। इसके अंतर्गत बड़ी संख्या में अपहृत कंप्यूटरों को (जिन्हें ज़ॉम्बी कंप्यूटर भी कहते हैं) या बॉटनेट को कुछ विशेष संजालस्थलों की ओर निर्दिष्ट कर दिया गया, जिससे वे अतिभारित (ओवरलोड) हो गये आक्रमणों का समय व लक्ष्य यह सुझाते हैं कि इनका उद्गम उत्तर कोरिया हो सकता है, यद्यपि ये संदेह अप्रामाणिक हैं।
पहली लहर
आक्रमणों की पहली लहर 4 जुलाई 2009 को (अमेरिका का स्वतंत्रता दिवस) चली, जिसमें संयुक्त राज्य व दक्षिण कोरिया दोनों को लक्ष्य किया गया। प्रभावित संजालस्थलों में व्हाइट हाउस व पेंटागन की वेबसाइटें भी थीं। एक जाँच से पता चला है कि 27 वेबसाइटें कंप्यूटरों पर रक्षित संचिकाओं के लिए आक्रान्त की गईं थीं।
दूसरी लहर
आक्रमणों की दूसरी लहर 7 जुलाई 2009 को हुई, जिसने दक्षिण कोरिया को प्रभावित किया। लक्ष्यभूत संजालस्थल थे- राष्ट्रपति का ब्लू हाउस, द. कोरिया का रक्षा मंत्रालय और राष्ट्रीय सभा
तीसरी लहर
आक्रमणों की तीसरी लहर 9 जुलाई को शुरू हुई, जिसमें द. कोरिया के कई संजालस्थल निशाना बने, जिनमें देश की राष्ट्रीय आसूचना सेवा, तथा इसके बृहत्तम बैंकों में से एक व एक बड़ी समाचार एजेंसी थे।
प्रभाव
ये हमले बड़े सार्वजनिक व निजी क्षेत्र के संजालस्थलों पर किए गये हैं, तथापि दक्षिण कोरिया के राष्ट्रपति कार्यालय का कहना है कि ये अव्यवस्था फैलाने के उद्देश्य से किए गये हैं, न कि आँकड़ों की हैकिंग के लिए। आकलन के अनुसार इस आक्रमण से 23 मैगाबिट प्रति सेकंड आँकड़े उत्पादित हुए। आशंका है कि अधःशायी (डाउन) हुई वेबसाइटों को हुई आर्थिक हानि बड़ी राशि में होगी।
दोषी
अभी (10-जुलाई-09) यह नहीं पता चला है कि इन हमलों के पीछे कौन रहा है, यद्यपि कुछ दक्षिण कोरियाई अधिकारियों व कई मीडिया संगठनों ने सुझाया है कि उत्तर कोरिया इनके पीछे हो सकता है। रिपोर्टें बताती हैं कि आक्रमण का प्रकार, सेवा-नकार आक्रमण (डिनायल ऑफ़ सर्विस अटैक), अधिक जटिल नहीं था। परंतु दीर्घवधि होने से इन्हें समन्वित व संगठित आक्रमण माना जा रहा है। दक्षिण कोरियाई राष्ट्रीय आसूचना एजेंसी के अनुसार आक्रमणकारियों ने 16 देशों में स्थित 86 आई पी पतों का प्रयोग किया, जिनमें शामिल देश थे, संयुक्त राज्य, ग्वाटेमाला, जापान तथा पीपुल्स रिपब्लिक ऑफ़ चाइना (चीन), परंतु उत्तर कोरिया इनमें नहीं था।
यह भी अनुमान लगाया गया है कि पाँच साल पुराना मायडूम Mydoom कृमि (वॉर्म), किसी अजटिल हैकर के निर्देशन में, इन आक्रमणों के लिए जिम्मेदार था, न कि उत्तर कोरिया।
बड़जात्या
बड़जात्या नाम से निम्न लेख है:-
चक पियराँ गाँव, फूलपुर (इलाहाबाद)
}
चक पियराँ फूलपुर, इलाहाबाद, उत्तर प्रदेश स्थित एक गाँव है।
अर्धनारीश्वर
सृष्टि के निर्माण के हेतु शिव ने अपनी शक्ति को स्वयं से पृथक किया। शिव स्वयं पुल्लिंग के तथा उनकी शक्ति स्त्री लिंग की द्योतक हैं । पुरुष (शिव) एवं स्त्री (शक्ति) का एका होने के कारण शिव नर भी हैं और नारी भी, अतः वे अर्धनरनारीश्वर हैं। जब ब्रह्मा ने सृजन का कार्य आरंभ किया तब उन्होंने पाया कि उनकी रचनाएँ अपने जीवनोपरांत नष्ट हो जाएंगी तथा हर बार उन्हें नए सिरे से सृजन करना होगा। गहन विचार के उपरांत भी वो किसी भी निर्णय पर नहीं पहुँच पाए। तब अपने समस्या के सामाधान के हेतु वो शिव की शरण में पहुँचे। उन्होंने शिव को प्रसन्न करने हेतु कठोर तप किया। ब्रह्मा की कठोर तप से शिव प्रसन्न हुए। ब्रह्मा के समस्या के सामाधान हेतु शिव अर्धनारीश्वर स्वरूप में प्रकट हुए। अर्ध भाग में वे शिव थे तथा अर्ध में शिवा। अपने इस स्वरूप से शिव ने ब्रह्मा को प्रजननशील प्राणी के सृजन की प्रेरणा प्रदान की। साथ ही साथ उन्होंने पुरूष एवं स्त्री के सामान महत्त्व का भी उपदेश दिया। इसके बाद अर्धनारीश्वर भगवान अंतर्धयान हो गए।
शिव और शक्ति का संबंध
शक्ति शिव की अभिभाज्य अंग हैं। शिव नर के द्योतक हैं तो शक्ति नारी की। वे एक दुसरे के पूरक हैं। शिव के बिना शक्ति का अथवा शक्ति के बिना शिव का कोई अस्तित्व ही नहीं है। शिव अकर्ता हैं। वो संकल्प मात्र करते हैं; शक्ति संकल्प सिद्धी करती हैं।
शिव सागर के जल के सामान हैं तथा शक्ति लहरों के सामान हैं। लहर है जल का वेग। जल के बिना लहर का क्या अस्तित्व है? और वेग बिना सागर अथवा उसके जल का? यही है शिव एवं उनकी शक्ति का संबंध। आइये हम प्रार्थना करें शिव-शक्ति के इस अर्धनारीश्वर स्वरूप का इस अर्धनारीश्वर स्तोत्र द्वारा।
लंग्डापूर, निर्मल मण्डल
लंग्डापूर, निर्मल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
१०७३
1073 ग्रेगोरी कैलंडर का एक साधारण वर्ष है।
सरासत गाँव, नौबतपुर (पटना)
सरासत नौबतपुर, पटना, बिहार स्थित एक गाँव है।
अमोली, काफलीगैर तहसील
अमोली, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
सिलिंग, लोहाघाट तहसील
सिलिंग, लोहाघाट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
अल्फा रोमियो
अल्फा रोमियो एक इतालवी ऑटोमोबाइल निर्माता है जिसकी स्थापना 1910 में हुई थी।
रासायनिक क्रान्ति
बाहरी कड़ियाँ
Kemins historia
राज भवन , विजयावाड़ा
राजभवन (अनुवाद : सरकारी आवास ) आंध्र प्रदेश के राज्यपाल का आधिकारिक आवास है। यह विजयवाड़ा, आंध्र प्रदेश, भारत में स्थित है।
इतिहास
2014 में तेलंगाना राज्य के गठन के बाद, ईएसएल नरसिम्हन ने 2019 तक आंध्र प्रदेश और तेलंगाना दोनों के लिए संयुक्त राज्यपाल के रूप में कार्य किया। बाद में, विश्वभूषण हरिचंदन को आंध्र प्रदेश के दूसरे राज्यपाल के रूप में नियुक्त किया गया। तब राज्यपाल के आवास के लिए अलग राजभवन की जरूरत थी। एन. चंद्रबाबू नायडू की अध्यक्षता वाली आंध्र प्रदेश सरकार ने 2019 में सरकारी सिंचाई घर को राजभवन में बदल दिया
कतर्नियाघाट वन्य अभयारण्य
कतर्नियाघाट वन्य अभ्यारण्य (Katarniaghat Wildlife Sanctuary) भारत के उत्तर प्रदेश राज्य के बहराइच ज़िले की मिहींपुरवा तहसील में स्थित एक वन्य अभ्यारण्य है। यह 400.6 km2 क्षेत्रफल पर नेपाल की सीमा के समीप तराई क्षेत्र में विस्तारित है। इसकी स्थापना सन् 1975 में हुई और सन् 1987 में इसे बाघ संरक्षण के लिए प्रोजेक्ट टाइगर के अधीन लाया गया। किशनपुर वन्य अभ्यारण्य और दुधवा राष्ट्रीय उद्यान के साथ मिलाकर यह दुधवा बाघ अभ्यारण्य बनाता है।
विवरण
जैव विविधता एवं बाघों के संरक्षण के लिए इस वन्यजीव अभ्यारण्य को प्रोजेक्ट टाइगर में सम्मिलित किया गया है। कल कल करती हुई आकर्षक गिरवा नदी संकटग्रस्त गांगेय डोल्फिन विशालकाय मगर तथा कछुए का प्रिय वास स्थल है। बड़े-बड़े घास के मैदानों साल साखू एवं सगोंन के घने वनों तथा जलीय क्षेत्रों को अपने में समेटे यह वन्य जीव प्रभाग जैव विविधता में अति समृद्धि क्षेत्र है। बाघों कि दहाड़ से थर्रयाये वनों कीवृक्षों की शाखाओं पर आराम करते तेंदुए कुलाचें भरते चीतल पाड़ा बारासिंघ्हा सांभर कांकड तथा लम्बे थुथून से वन भूमि खोदते जंगली सूअर वृक्ष की डालों से झूलते बंदरों व लंगूरों का अवलोकन नैसर्गिक अनुभूतियों हैं। वन्य जीवों की प्रचुरता को संरक्षित करने के उद्देश्य से उतर प्रदेश सरकार ने इस प्रभाग को ६ प्रखंडो में बांटा है जिसमें से चार प्रखंड (कतर्निया, निशानागारा, मुर्तिहा, भारथापुर) को वन्य जीव प्रारक्षण के तहत कोर ज़ोन तथा शेष दो प्रखंडों मोतीपुर और ककरहा को बफर ज़ोन धोषित किया है। इस वन्य जीव प्रभाग के मध्य से ही उत्तर पूर्व रेलवे की छोटी लाइन तथा बिछिया कतर्निया पर्यटक स्थल को जोड़ती सड़क मार्ग एक दूसरे के समानांतर गुजरती है।
जबलपुर पूर्व विधानसभा निर्वाचन क्षेत्र
जबलपुर पूर्व विधान सभा निर्वाचन क्षेत्र मध्य भारत में मध्य प्रदेश राज्य के 230 विधानसभा (विधान सभा) निर्वाचन क्षेत्रों में से एक है।
यह जबलपुर जिले का हिस्सा है।
१०७४
1074 ग्रेगोरी कैलंडर का एक साधारण वर्ष है।
जम्नि, जैनूर मण्डल
जम्नि, जैनूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
चक पियराँ उर्फ परतीपुर गाँव, फूलपुर (इलाहाबाद)
}
चक पियराँ उर्फ परतीपुर फूलपुर, इलाहाबाद, उत्तर प्रदेश स्थित एक गाँव है।
खण्डशः रैखिक फलन
गणित में खण्डशः रैखिक फलन (piecewise linear function) वह फलन है जो कई खण्डों में परिभाषित हो और जिसका प्रत्येक खण्ड एक रैखिक फलन हो।
उदाहरण
निम्नलिखित रूप से परिभाषित फलन एक 'खण्डशः रैखिक फलन' है- यह फलन चार खण्डों में है और इसका प्रत्येक खण्ड सरल रेखा है। इस फलन का ग्राफ दायीं तरफ दिखाया गया है।
सामान्य रूप
माना — जहाँ फलन एक अलग प्रवणता को प्राप्त होता है।
सभी तरह के खण्डशः परिभाषित फलनों की भांति खंडशः रैखिक फलन भी हर खण्ड के लिये अलग समीकरण से परिभाषित किया जाता है। ये खण्ड हैं - एक फलन के रूप में इसे निम्नवत परिभाषित करेंगे-
उपरोक्त खण्डशः रैखिक फलन निम्नलिखित स्थिति में सतत (continuous) होगा- 'सतत खण्डशः रैखिक फलन' को 'रैखिक स्प्लाइन' भी कहते हैं।
वैकल्पिक निरूपण
यह सिद्ध कर सकते हैं कि किसी भी सतत खण्डशः रैखिक फलन को निम्न प्रकार से प्रकट कर सकते हैं- उपरोक्त गुणाकों में से केवल b को छोड़कर बाकी सभी को विभिन्न खण्डों की रेखाओं के प्रवणताओं के रूप में निम्न प्रकार से व्यक्त कर सकते है:
गुण
किसी भी सतत फलन (continuous function) को खण्डशः रैखिक फलन द्वारा निरूपित किया जा सकता है। सन्निकटन में जितनी शुद्धता की आवश्यकता होगी, इस फलन के खण्ड उतने ही छोटे किये जा सकते हैं।
सरिष्टाबाद गाँव, नौबतपुर (पटना)
सरिष्टाबाद नौबतपुर, पटना, बिहार स्थित एक गाँव है।
गोल्डबैक का अनुमान
गोल्डबैक का अनुमान (Goldbach's conjecture) गणित एवं संख्या सिद्धान्त की सबसे पुरानी अनसुलझी समस्याओं में से एक है। इसके अनुसार,
" 2 से बड़ी सभी सम संख्याओं को दो अभाज्य संख्याओं के योग के रूप में व्यक्त किया जा सकता है।
प्लेबॉय
प्लेबॉय एक अमेरिकी लाइफस्टाइल और मनोरंजन पत्रिका है। इसकी स्थापना हग हेफ़नर द्वारा शिकागो में 1953 में की गयी थी।
नग्न और अर्ध-नग्न मॉडल (प्लेमेट्स) के केंद्रों के लिए उल्लेखनीय, प्लेबॉय ने यौन क्रांति  में एक महत्वपूर्ण भूमिका निभाई और प्लेबॉय एंटरप्राइजेज, इंक. में उगाए जाने वाले दुनिया के सबसे प्रसिद्ध ब्रांडों में से एक बना हुआ है। । संयुक्त राज्य अमेरिका में प्रमुख पत्रिका के अलावा, प्लेबॉय के विशेष राष्ट्र-विशिष्ट संस्करण दुनिया भर में प्रकाशित किए गए हैं।
पत्रिका में आर्थर सी क्लार्क, इयान फ्लेमिंग,  व्लादिमीर नाबोकोव, शाऊल बोले, चक पलाहनीक, पीजी वोडाहाउस,  रोल्ड डाहल जैसे उल्लेखनीय उपन्यासकारों द्वारा लघु कथाओं को प्रकाशित करने का एक लंबा इतिहास है।  हरुकी मुराकामी, और मार्गरेट एटवुड।  यह उल्लेखनीय कार्टूनिस्टों के लिए एक शोकेस बन गया, जिसमें हार्वे कुर्टज़मैन, जैक कोल,  एल्डन डेडिनी,  जुल्स फीफर,  शेल सिल्वरस्टीन,  एरिच सोकोल, रॉय रेमोंडे,  गहन विल्सन, और रोवलैंड बी विल्सन।  प्लेबॉय में कलाकारों, आर्किटेक्ट्स, अर्थशास्त्री, संगीतकार, कंडक्टर, फिल्म निर्देशक, पत्रकार, उपन्यासकार, नाटककार, धार्मिक आंकड़े, राजनेता, एथलीट, और रेस कार ड्राइवर जैसे उल्लेखनीय सार्वजनिक आंकड़ों के मासिक साक्षात्कार शामिल हैं। पत्रिका आम तौर पर उदार संपादकीय रुख को दर्शाती है, हालांकि यह अक्सर रूढ़िवादी हस्तियों का साक्षात्कार करती है।
प्लेबॉय पत्रिका में सबसे नग्न तस्वीरों को सालाना हटाने के बाद, मार्च-अप्रैल 2017 के मुद्दे ने नग्नता वापस लाई।
खरगोश लोगो
प्लेबॉय के प्रतिष्ठित और स्थायी शुभंकर, एक टक्सेडो धनुष टाई पहने हुए खरगोश का एक स्टाइलिज्ड सिल्हूट, प्लेबॉय कला निर्देशक आर्ट पॉल द्वारा दूसरे मुद्दे के लिए एक अंतराल के रूप में बनाया गया था, लेकिन इसे आधिकारिक लोगो के रूप में अपनाया गया था और तब से दिखाई दिया है।  पत्रिका में एक चल रहे मजाक में कवर कला या तस्वीर में कहीं भी लोगो छिपाना शामिल है। हेफनर ने कहा कि उन्होंने खरगोश को अपने "विनोदी यौन अर्थ" के लिए चुना है, और क्योंकि छवि "झटकेदार और चंचल" थी।
फ्रेडी वाकर
फ्रेडी वाकर (जन्म 26 जुलाई 1994) न्यूजीलैंड के एक क्रिकेटर हैं। उन्होंने 2017 और 2018 में उत्तरी जिलों के लिए तीन लिस्ट ए मैचों में खेला। उन्होंने 2016-17 के फोर्ड ट्रॉफी में 15 जनवरी 2017 को उत्तरी जिलों के लिए अपनी लिस्ट ए की शुरुआत की। उन्होंने 1 जनवरी 2021 को अपना ट्वेंटी-20 डेब्यू किया, 2020-21 के सुपर स्मैश में उत्तरी जिलों के लिए।
वैदिक स्वराघात
परिचय
वेदों में मन्त्रों की 20 हजार ऋचाएँ हैं। इन सभी को विभिन्न छन्दों में विभक्त किया गया है। कौन किस प्रकार गाया जायेगा, इसका ऋषिगणों द्वारा उसी समय निर्धारण हो गया है, जब इनका सृजन हुआ है। इन्हें लयबद्ध गाया जाना चाहिए। मोटा विभाजन तो उदात्त, अनुदात्त स्वरित के क्रम में हुआ है। मन्त्रों के नीचे, ऊपर आड़ी टेड़ी लकीरें जो लगाई जाती हैं, उनमें उच्चारण के संकेत हैं। लेकिन जब इन्हें स्वर समेत गाना हो तो उनके सरगम, सामवेद में दिए गये हैं। वहाँ अंकों के चिह्न हैं। वैदिक सरगम का संकेत 1, 2, 3, 4 आदि अंकों में अक्षरों के ऊपर दिया जाता है।
एक छन्द को अनेक ध्वनियों में गाया जा सकता है। इन ध्वनि भिन्नताओं में सरगम के अतिरिक्त आड़ी-टेड़ी लकीरों में संकेत ध्वनि बना देते हैं। इस प्रकार वेद मन्त्रों में जो ऋचा सामगान के रूप में गायी जाती है, तब उनके ऊपर अंक संकेत लगा देते हैं। सामगान की यही परम्परा है। कुछ दिन पूर्ण सामगान की अनेकों शाखाएँ थी, पर अब वे लुप्त हो गई। जो बची हैं मात्र वे ही उपलब्ध हैं।
नीचे तैत्तिरीय संहिता का प्रारम्भिक भाग वैदिक स्वरचिह्नों सहित दिया जारहा है-
प्रथमं काण्डम् अथ प्रथमकाण्डे प्रथमः प्रपाठकः 1 इ॒षे त्वो॒र्जे त्वा॑ वा॒यवः॑ स्थोपा॒यवः॑ स्थ दे॒वो वः॑ सवि॒ता प्रार्प॑यतु॒ श्रेष्ठ॑तमाय॒ कर्म॑ण॒ आ प्या॑यध्वमघ्निया देवभा॒गमूर्ज॑स्वतीः॒ पय॑स्वतीः प्रजाव॑तीरनमी॒वा अ॑य॒क्ष्मा मा वः॑ स्ते॒न ई॑शत॒ माघशँ॑सो रु॒द्रस्य॑ हे॒तिः परि॑ वो वृणक्तु ध्रु॒वा अ॒स्मिन्गोप॑तौ स्यात ब॒ह्वीर्यज॑मानस्य प॒शून्पा॑हि ॥१॥ य॒ज्ञस्य॑ घो॒षद॑सि॒प्रत्यु॑ष्टँ॒रक्षः॒ प्रत्यु॑ष्टा॒ अरा॑तयः॒ प्रेयम॑गाद्धि॒षणा॑ ब॒र्हिरच्छ॒ मनु॑ना कृ॒ता स्व॒धया॒ वित॑ष्टा॒त आ व॑हन्ति क॒वयः॑ पु॒रस्ता॑द्दे॒वेभ्यो॒ जुष्ट॑मि॒ह ब॒र्हिरा॒सदे दे॒वानां॑ परिपू॒तम॑सि व॒र्षवृ॑द्धमसि॒ देव॑बर्हि॒र्मा त्वा॒न्वंमा ति॒र्यक्पर्व॑ ते राध्यासमाच्छे॒त्ता ते॒ मा रि॑षं॒ देव॑बर्हिः श॒तव॑ल्शं॒ वि रो॑ह सहस्र॑वल्शा॒ वि व॒यँरु॑हेम पृथि॒व्याः स॒म्पृचः॑ पाहि सुस॒म्भृता॑ त्वा॒ संभ॑रा॒म्यदि॑त्यै॒ रास्ना॑सीन्द्रा॒ण्यै स॒न्नह॑नं पू॒षा ते॑ ग्र॒न्थिं ग्॑रथ्नातु॒ स ते॒ मास्था॒दिन्द्र॑स्य त्वा बा॒हुभ्या॒मुद्य॑च्छे॒ बृह॒स्पते॑र्मूर्ध्ना ह॑राम्यु॒र्व॑न्तरि॑क्ष॒मन्वि॑हि देवं ग॒मम॑सि ॥२॥
वैदिक स्वरांकन
ऋग्वेद संहिता के देवनागरी संस्करणों में -
विस्तारित देवनागरी यूनिकोड
वैदिक चिह्नों को यूनिकोड में स्थान देते हुए देवनागरी के यूनिकोड का विस्तार किया गया है। देखिये, विस्तारित देवनागरी यूनिकोड
१०७५
1075 ग्रेगोरी कैलंडर का एक साधारण वर्ष है।
सी. एम. पुनाचा
सी. एम. पुनाचा (1910 -1990) वह एक भारतीय स्वतंत्रता सेनानी, राजनीतिज्ञ तथा कूर्ग राज्य से भारत की संविधान सभा के सदस्य चुने गए थे। स्वतंत्रता के बाद उन्हें कूर्ग राज्य का पहला मुख्यमंत्री बनने का गौरव प्राप्त है।
लंजन्वीर, वांकिडि मण्डल
लंजन्वीर, वांकिडि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
चामवरम
चामवरम (Chamavaram) भारत के आन्ध्र प्रदेश राज्य के काकीनाड़ ज़िले में स्थित एक गाँव है।
मालगोदाम
उस व्यापारिक भवन को मालगोदाम या भाण्डागार (warehouse/वेयरहाउस) कहते हैं जिसमें सामान का भण्डारण किया जाता है। मालगोदाम का उपयोग निर्माता, आयातक, निर्यातक, होलसेलर, यातायत व्यवसायी आदि करते हैं। मालगोदाम प्रायः नगरों के औद्योगिक क्षेत्रों में, कस्बों में और गाँवों में स्थित सादे भवन होते हैं।
असों, काफलीगैर तहसील
असों, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मालगोदाम
सुरक्षा और संरक्षण
निर्माता, आयातक, थोक व्यापारी, निर्यातक, व्यापारी और भंडारगृहों का उपयोग वितरण और बिक्री से पहले अपने माल (कच्चे माल और तैयार वस्तुओं) को स्टोर करने के लिए करते हैं। इसके अलावा, भंडारण के उद्देश्य को पूरा करते हुए, वेयरहाउसिंग पानी, आग, चोरी और जलवायु परिवर्तन के खिलाफ संरक्षण की सुविधा प्रदान करता है। तकनीकी प्रगति, सुरक्षा उपायों और कम्प्यूटरीकरण के कारण, वेयरहाउस खराब होने, त्रुटियों, दुर्घटनाओं, चूक, टूटना, गुणवत्ता में गिरावट आदि को कम करते हैं।
परेशानी-मुक्त हैंडलिंग
आज वेयरहाउस आमतौर पर रेलवे, बंदरगाह या हवाई अड्डों से ट्रकों को लोड करने और उतारने के लिए लोडिंग डॉक से लैस औद्योगिक या संस्थागत क्षेत्रों में बड़े सादे भवन हैं। उनके पास माल क्षेत्र के भीतर एक स्थान से दूसरे स्थान तक सामान ले जाने के लिए स्वचालित फोर्कलिफ्ट और क्रेन भी हैं। कुछ वेयरहाउस पूरी तरह से स्वचालित हैं, जिनके अंदर काम करने वाले कोई कर्मचारी नहीं हैं, जिसके परिणामस्वरूप न्यूनतम अपव्यय और लोडिंग और अनलोडिंग के दौरान आसान संचालन होता है।
निरन्तर आपूर्ति सुनिश्चित करना
कृषि उत्पादों की तरह कुछ वस्तुओं का उत्पादन वर्ष की एक निश्चित अवधि के दौरान किया जाता है, लेकिन पूरे वर्ष खपत या आवश्यक होता है। वेयरहाउस पूरे वर्ष में बिना किसी अवकाश के ऐसे मौसमी उत्पादों की पर्याप्त आपूर्ति सुनिश्चित करता है।
सतत उत्पादन में सहायता करना
वेयरहाउस कच्चे माल की कमी पर अधिक ध्यान दिए बिना पूरे वर्ष माल का उत्पादन करने की सुविधा देता है। आमतौर पर थोक में उत्पादन करने वाले निर्माताओं को बड़ी मात्रा में कच्चे माल की आवश्यकता होती है। वेयरहाउस उन्हें पूरे वर्ष कृषि (मौसमी) और औद्योगिक सामान प्रदान करने में सहायता करते हैं।
स्थान लाभ
अधिकांश गोदाम रेलवे, राजमार्ग, बंदरगाह और हवाई अड्डों के पास एक सुविधाजनक स्थान पर स्थित हैं जो सामानों के सुगम आवागमन की सुविधा प्रदान करते हैं। इसके अलावा, सुविधाजनक स्थान वितरण लागत को काफी हद तक कम कर देता है।
वित्तपोषण
जब व्यवसायी कुछ औपचारिकताओं के तहत गोदामों में माल जमा करते हैं, तो उन्हें 'जमा रसीद' मिलती है, जो सामानों के जमा होने के बारे में प्रमाण के रूप में काम करती है। वेयरहाउस माल के भंडारण के खिलाफ मालिक के नाम पर एक दस्तावेज भी जारी करता है, जिसे वेयरहाउस-कीपर के वारंट के रूप में जाना जाता है। इस दस्तावेज़ को सरल समर्थन और वितरण द्वारा स्थानांतरित किया जा सकता है। इन दस्तावेजों (वारंट) के आधार पर व्यवसायियों को बैंकों से वित्तीय सहायता / ऋण, वित्तीय कंपनियों पर निजी निविदाएं मिल सकती हैं। कुछ मामलों में, वेयरहाउस व्यवसायियों को संपार्श्विक सुरक्षा के रूप में सामान रखने पर वित्त प्रदान करते हैं।
जोखिम में कमी
वेयरहाउस के मालिक / अधिकारी यह सुनिश्चित करते हैं कि उनके गोदामों में रखा सामान अच्छी तरह से संरक्षित, संरक्षित और निगरानी में है। अच्छे विवरणों के बारे में उचित जानकारी रखने के लिए, चोरी और माल की ढुलाई से माल को बचाने के लिए, गोदाम कर्मचारियों और सुरक्षा कर्मचारियों को नियुक्त करते हैं।
खराब होने वाली वस्तुओं के लिए, वे कोल्ड स्टोरेज सुविधा प्रदान करते हैं, गोदाम को आग से बचाने के लिए, अग्निशमन उपकरणों का उपयोग किया जाता है। आवश्यकता होने पर, संग्रहित सामानों को आग, चोरी और प्राकृतिक आपदाओं से होने वाली हानि जैसे अप्रत्याशित हादसों के खिलाफ बीमा किया जा सकता है।
विक्रय में सहायता करना
जमाकर्ताओं की आवश्यकताओं के अनुसार अधिकांश वेयरहाउस माल के निरीक्षण, सॉर्टिंग, ब्रांडिंग, पैकेजिंग, वित्तपोषण और लेबलिंग के लिए सहायता प्रदान करते हैं जो कि माल की बिक्री के लिए आवश्यक है। कुछ मामलों में, जमाकर्ताओं को उनके थोक जमा के लिए परिवहन व्यवस्था का लाभ उठाया जा सकता है।
छोटे व्यापारियों के लिए जीवन रेखा
भूमि की बढ़ती लागत और वित्तीय सीमाओं के कारण, छोटे व्यापारी अपने निजी गोदामों का खर्च नहीं उठा सकते। सार्वजनिक या सरकारी गोदाम उन्हें सस्ती दरों पर सामान रखने की सुविधा देते हैं। गोदामों की अनुपस्थिति में, छोटे व्यापारियों के लिए गला काट प्रतियोगिता में बचना मुश्किल होगा क्योंकि 'स्टॉक आउट' स्थिति यदि लंबे समय तक बनी रहती है, तो व्यापारियों की छवि और सद्भावना को बाधित कर सकती है, विशेषकर छोटे व्यापारियों के लिए जिनके पास कोई / सीमित विपणन बजट नहीं है खर्च करना।
क्रूसयुद्ध
यूरोप के ईसाइयों ने 1098 और 1291 के बीच अपने धर्म की पवित्र भूमि फिलिस्तीन और उसकी राजधानी जेरूसलम में स्थित ईसा की समाधि का गिरजाघर मुसलमानों से छीनने और अपने अधिकार में करने के प्रयास में जो युद्ध किए उनको सलीबी युद्ध, ईसाई धर्मयुद्ध, क्रूसेड (crusades) अथवा क्रूश युद्ध कहा जाता है। इतिहासकार ऐसे सात क्रूश युद्ध मानते हैं।
युद्धों की पृष्ठभूमि
ईसाई मतावलंबियों की पवित्र भूमि और उसके मुख्य स्थान साथ के मानचित्र में दिखाए गए हैं। यात्रा की प्रमुख मंजिल जेरूसलम नगर में वह बड़ा गिरजाघर था जिसे रोम के प्रथम ईसाई सम्राट् कोंस्टेंटैन की माँ ने ईसा की समाधि के पास चौथी सदी में बनवाया था।
यह क्षेत्र रोम के साम्राज्य का अंग था जिसके शासक चौथी सदी से ईसाई मतावलंबी हो गए थे। सातवीं सदी में इस्लाम का प्रचार बड़ी तीव्र गति से हुआ और पैग़ंबर के उत्तराधिकारी ख़लीफ़ाओं ने निकट और दूर के देशों पर अपना शासन स्थापित कर लिया। फ़िलिस्तीन तो पैगंबर की मृत्यु के 10 वर्ष के भीतर ही उनके अधीन हो गया था।
मुसलमान ईसा को भी ईश्वर का पैगंबर मानते हैं। साथ ही, अरब जाति में सहिष्णुता भी थी, इससे यहूदियों को अपनी पवित्र भूमि के स्थलों की यात्रा में कोई बाधा या कठिनाई नहीं हुई।
11वीं सदी में यह स्थिति बदल गई। मध्य एशियाई तुर्क जाति की इतनी जनवृद्धि हुई कि वह और फैली तथा इस्लाम धर्म ग्रहण कर लिया। ख़ासकर इस समय सल्जूक तुर्कों ने (जो अपने एक सरदार सेल्जुक के नाम से प्रसिद्ध है) कैस्पियन सागर से जेरुशलम तक अपनी शक्ति बहुत बढ़ा ली। उधर पूर्व में तुर्कों की एक दूसरी शाखा ने सुलतान महमूद के नेतृत्व में भारत पर आक्रमण किया और उसका पश्चिमोत्तर भाग दबा लिया। सल्जूकों ने कई देशों के अनंतर फिलिस्तीन पर भी कब्जा किया और जेरूसलम तथा वहाँ के पवित्र स्थान 1071 ई. उसके अधीन हो गए। इस समय से ईसाइयों की यात्रा कठिन और आशंकापूर्ण हो गई।
दूसरी ओर पश्चिमी यूरोप में नार्मन जाति की शक्ति का विकास हुआ। नार्मन इंग्लैंड के शासक बन गए; फ्रांस के एक भाग पर वे पहले से ही छाए हुए थे, 1070 के लगभग उन्होंने सिसिली, द्वीप मुसलमानों से जीता और उससे मिला हुआ इटली का दक्षिणी भाग भी दबा लिया। फलस्वरूप, भूमध्यसागर, जो उत्तरी अफ्रीका के मुसलमान शासकों के दबाव में था, इस समय के ईसाइयों के लिए खुल गया।
इटली के कई स्वंतत्र नगर (जिनमें वेनिस, जेनोआ और पीसा प्रमुख थे) वाणिज्य में कुशल थे और अब और भी उन्नतिशील हो गए। उनकी नौसेना बढ़ी और ईसाइयों को अपनी पवित्र भूमि के लिए नया मार्ग भी उपलब्ध हो गया।
पर ईसाई में प्रबल फूट भी थी। 395 ई. में रोमन साम्राज्य दो भागों में बँट गया था। पश्चिमी भाग, जिसकी राजधानी रोम थी, 476 में उत्तर की बर्बर जातियों के आक्रमण से टूट गया। पर पोप का प्रभाव स्थिर रहा और इन जातियों के ईसाई हो जाने पर बहुत बढ़ गया; यहाँ तक कि पश्चिमी यूरोप पर पोप का निर्विवाद आधिपत्य था। इसके शासक पोप से आशीर्वाद प्राप्त करते थे और यदि पोप अप्रसन्न होकर किसी शासक का बहिष्कार करता, तो उसे कठिन प्रायश्चित्त करना होता था और प्रचूर धन दंड के रूप में पोप को देना पड़ता था। इस क्षेत्र के शासकों में से एक सम्राट् निर्वाचित होता था जो पोप का सहकारी माना जाता था और पवित्र रोमन सम्राट् कहलाता था।
प्रथम क्रूश युद्ध (1098-1099)
इस युद्ध में दो प्रकार के क्रूशधरों ने भाग लिया। एक तो फ्रांस, जर्मनी और इटली के जनसाधारण, जो लाखों की संख्या में पोप और संन्यासी पीतर की प्रेरणा से (बहुतेरे) अपने बाल बच्चों के साथ गाड़ियों पर समान लादकर पीतर और अन्य श्रद्धोन्मत्त नेताओं के पीछे पवित्र भूमि की ओर मार्च, 1096 में थलमार्ग से चल दिए। बहुतेरे इनमें उद्दंड थे और विधर्मियों के प्रति तो सभी द्वेषरत थे। उनके पास भोजन सामग्री और परिवहन साधन का अभाव होने के कारण वे मार्ग में लूट खसोट और यहूदियों की हत्या करते गए जिसके फलस्वरूप बहुतेरे मारे भी गए। इनको यह प्रवृत्ति देखकर पूर्वी सम्राट् ने इनके कोंस्तांतीन नगर पहुँचने पर दूसरे दल की प्रतीक्षा किए बिना बास्फोरस के पार उतार दिया। वहाँ से बढ़कर जब वे तुर्को द्वारा शासित क्षेत्र में घुसे तो, मारे गए।
दूसरा दल पश्चिमी यूरोप के कई सुयोग्य सामंतों की सेनाओं का था जो अलग अलग मार्गो से कोंस्तांतीन पहुँचे। इनके नाम इस प्रकार हैं:-
पूर्वी सम्राट् ने इन सेनाओं को मार्गपरिवहन इत्यादि की सुविधाएँ और स्वयं सैनिक सहायता देने के बदले इनसे यह प्रतिज्ञा कराई कि साम्राज्य के भूतपूर्व प्रदेश, जो तुर्को ने हथिया लिए थे, फिर जीते जाने पर सम्राट् को दे दिए जाएँगे। यद्यपि इस प्रतिज्ञा का पूरा पालन नहीं हुआ और सम्राट् की सहायता यथेष्ट नहीं प्राप्त हुई, फिर भी क्रूशधर सेनाओं को इस युद्ध में पर्याप्त सफलता मिली।
(कोंस्तांतीन से आगे इन सेनाओं का मार्ग मानचित्र में अंकित है।) सर्वप्रथम उनका सामना होते ही तुर्को ने निकाया नगर और उससे संबंधित प्रदेश सम्राट् को दे दिए। फिर सेना ने दोरीलियम स्थान पर तुर्को को पराजित किया ओर वहाँ से अंतिओक में पहुँचकर आठ महीने के घेरे के बाद उसे जीत लिया। इससे पहले ही बाल्डविन ने अपनी सेना अलग कर के पूर्व की ओर अर्मीनिया के अंतर्गत एदेसा प्रदेश पर अपना अधिकार कर लिया।
इस विजय के बाद क्रूशधरों ने जीते हुए प्रदेशों में अपने चार राज्य स्थापित किए (जो नीचे के मानचित्र में दिखाए गए हैं)। पूर्वी रोमन सम्राट् इससे अप्रसन्न हुआ पर इन राज्यों को वेनिस, जेनोआ इत्यादि समकालीन महान शक्तियों की नौसेना की सहायता प्राप्त थी जिनका वाणिज्य इन राज्यों के सहारे एशिया में फैलता था। इसके अतिरिक्त धर्मसैनिकों के दो दल, जो मठरक्षक (नाइट्स टेंप्लर्स) और स्वास्थ्यरक्षक (नाइट्स हास्पिटलर्स) के नाम से प्रसिद्ध हैं, इनके सहायक थे। पादरियों और भिक्षुओं के समान ये धर्मसैनिक पोप से दीक्षा पाते थे और आजीवन ब्राहृचर्य रखने तथा धर्म, असहाय स्त्रियों और बच्चों की रक्षा करने की शपथ लेते थे।
द्वितीय क्रूश युद्ध (1145-1149)
सन् 1144 में मोसल के तुर्क शासक इमाद उद्दीन ज़ंगी ने एदेसा को ईसाई शासक से छीन लिया। पोप से सहायता की प्रार्थना की गई और उसके आदेश से प्रसिद्ध संन्यासी संत बर्नार्ड ने धर्मयुद्ध का प्रचार किया।
इस युद्ध के लिए पश्चिमी यूरोप के दो प्रमुख राजा (फ्रांस के सातवें लुई और जर्मनी के तीसरे कोनराड) तीन लाख की सेना के साथ थलमार्ग से कोंस्तांतीन होते हुए एशिया माइनर पहुँचे। इनके परस्पर वैमनस्य और पूर्वी सम्राट् की उदासीनता के कारण इन्हें सफलता न मिली। जर्मन सेना इकोनियम के युद्ध में 1147 में परास्त हुई और फ्रांस की अगले वर्ष लाउदीसिया के युद्ध में। पराजित सेनाएँ समुद्र के मार्ग से अंतिओक होती हुई जेरूसलम पहुँची और वहाँ के राजा के सहयोग से दमिश्क पर घेरा डाला, पर बिना उसे लिए हुए ही हट गई। इस प्रकार यह युद्ध नितांत असफल रहा।
स्मरण
स्मरण करो राम का माता सबरि ने भी किया और प्रभु श्रीराम ने भी कहा। रावत सुशांत
क्रूसयुद्ध
तृतीय क्रूश युद्ध (1188-1189)
इस युद्ध का कारण तुर्की की शक्ति का उत्थान था। सुलतान सलाउद्दीन (1137-1193) के नेतृत्व में उनका बड़ा साम्राज्य बन गया जिसमें उत्तरी अफ्रीका में मिस्र, पश्चिमी एशिया में फ़िलिस्तीन, सीरिया, अरब, ईरान तथा इराक सम्मिलित थे। उसने 1187 में जेरूसलम के ईसाई राजा को हत्तिन के युद्ध में परास्त कर बंदी कर लिया और जेरूसलम पर अधिकार कर लिया। समुद्रतट पर स्थित तीर पर उसका आक्रमण असफल रहा और इस बंदर का बचाव 1188 में करने के बाद ईसाई सेना ने दूसरे बंदर एकर को सलाउद्दीन से लेने के लिए उसपर अगस्त, 1189 में घेरा डाला जो 23 महीने तक चला। सलाउद्दीन ने घेरा डालनेवालों को घेरे में डाल दिया। जब 1191 के अप्रैल में फ्रांस की सेना और जून में इंग्लैंड की सेना वहाँ पहुँची तब सलाउद्दीन ने अपनी सेना हटा ली और इस प्रकार जेरूसलम के राज्य में से (जो 1199 में स्थापित चार फिरंगी राज्यों में प्रमुख था) केवल समुद्रतट का वह भाग, जिसमें ये बंदर (एकर तथा तीर) स्थित थे, शेष रह गया।
इस युद्ध के लिए यूरोप के तीन प्रमुख राजाओं ने बड़ी तैयारी की थी पर वह सहयोग न कर सके और पारस्परिक विरोध के कारण असफल रहे।
प्रथम जर्मन सम्राट् फ्रेडरिक लालमुँहा (बार्बरोसा), जिसकी अवस्था 80 वर्ष से अधिक थी, 1189 के आरंभ में ही अपने देश से थलमार्ग से चल दिया और एशिया माइनर में तुर्की क्षेत्र में प्रवेश करके उसने उसका कुछ प्रदेश जीत भी लिया, पर अर्मीनिया की एक पहाड़ी नदी को तैरकर पार करने में डूबकर जून, 1190 में मर गया। उसकी सेना के बहुत सैनिक मारे गए, बहुत भाग निकले; शेष उसके पुत्र फ्रेडरिक के साथ एकर के घेरे में जा मिले।
दूसरा फ्रांस का राजा फिलिप ओगुस्तू अपनी सेना जेनोआ के बंदर से जहाजों पर लेकर चला, पर सिसिली में इंग्लैंड के राजा से (जो अब तक उसका परम मित्र था) विवादवश एक वर्ष नष्ट करके अप्रैल, 1181 में एकर पहुँच पाया।
युद्धविराम की अवधि के उपरांत जर्मन सम्राट् हेनरी षष्ठ ने फिर आक्रमण किया और उसकी सहायता के लिए दो सेनाएँ समुद्री मार्ग से भी आई। पर सफलता न मिली।
चतुर्थ क्रूश युद्ध (1291)
इस युद्ध का प्रवर्तक पोप इन्नोसेंत तृतीय था। उसकी प्रबल इच्छा ईसाई मत के दोनों संप्रदायों (पूर्वी और पश्चिमी) को मिलाने की थी जिसके लिए वह पूर्वी सम्राट् को भी अपने अधीन करना चाहता था। पोप की शक्ति इस समय चरम सीमा पर थी। वह जिस राज्य को जिसे चाहता, दे देता था। उसकी इस नीति को उस समय नौसेना और वाणिज्य में सबसे शक्तिशाली राज्य वेनिस और नार्मन जाति की भी सहानुभूति और सहयोग प्राप्त था। पोप का उद्देश्य इस प्रकार ईसाई जगत् में एकता उत्पन्न करके मुसलमानों को पवित्र भूमि से निकाल देना था। पर उसके सहायकों का लक्ष्य राजनीतिक और आर्थिक था।
सन् 1202 में पूर्वी सम्राट् ईजाक्स को उसके भाई आलेक्सियस ने अंधा करके हटा दिया था और स्वयं सम्राट् बन बैठा था। पश्चिमी सेनाएँ समुद्र के मार्ग से कोंस्तांतान पहुँचा और आलेक्सियस को हराकर ईजाक्स की गद्दी पर बैठाया। उसकी मृत्यु हो जाने पर कोंस्तांतीन पर फिर घेरा डाला गया और विजय के बाद वहाँ बल्डिविन का, जो पश्चिमी यूरोप में फ़्लैंडर्स (बेल्जियम) का सामंत था, सम्राट् बनाया गया। इस प्रकार पूर्वी साम्राज्य भी पश्चिमी फिरंगियों के शासन में आ गया और 60 वर्ष तक बना रहा।
इस क्रांति के अतिरिक्त फिरंगी सेनाओं ने राजधानी को भली प्रकार लूटा। वहाँ के कोष से धन, रत्न और कलाकृतियों लेने के अतिरिक्त प्रसिद्ध गिरजाघर संत साफिया को भी लूटा जिसकी छत में, कहा जाता है, एक सम्राट् ने 18 टन सोना लगाया था।
बालकों का धर्मयुद्ध (Children's crusade)
सन् 1212 में फ्रांस के स्तेफ़ाँ नाम के एक किसान ने, जो कुछ चमत्कार भी दिखाता था, घोषणा की कि उसे ईश्वर ने मुसलमानों को परास्त करने के लिए भेजा है और यह पराजय बालकों द्वारा होगी। इस प्रकार बालकों के धर्मयुद्ध का प्रचार हुआ, जो एक विचित्र घटना है। 30,000 बालक बालिकाएँ, जिनमें से अधिकांश 12 वर्ष से कम अवस्था के थे, इस काम के लिए सात जहाजों में फ्रांस के दक्षिणी बंदर मारसई से चले। उन्हें समुद्रयात्रा पैदल ही संपन्न होने का विश्वास दिलाया गया। दो जहाज तो समुद्र में समस्त यात्रियों समेत डूब गए, शेष के यात्री सिकंदरिया में दास बनाकर बेच दिए गए। इनमें से कुछ 17 वर्ष उपरांत संधि द्वारा मुक्त हुए।
इसी वर्ष एक दूसरे उत्साहों ने 20,000 बालकों का दूसरा दल जर्मनी में खड़ा किया और वह उन्हें जनाआ तक ले गया। वहाँ के बड़े पादरी ने उन्हें लौट जाने का परामर्श दिया। लौटते समय उनमें से बहुत से पहाड़ों की यात्रा में मर गए।
पाँचवाँ क्रूश युद्ध (1228-29)
1228-29 में सम्राट् फ्रेडरिक द्वितीय ने मिरुा के शाक से संधि करके, पवित्र भूमि के मुख्य स्थान जरूसलम बेथलहम, नज़रथ, तौर और सिदान तथा उनके आसपास के क्षेत्र प्राप्त करके अपने को जेरूसलम के राजपद पर आभीषक्त किया।
छठा क्रूश युद्ध (1248-54)
कुछ ही वर्ष उपरांत जेरूसलम फिर मुसलमानों ने छीन लिया। जलालुद्दीन, ख्वारज़्मशाह, जो खोबा का शासक था, चगेज़ खाँ से परास्त होकर, पश्चिम गया और 1144 में उसने जेरूसलम लेकर वहाँ के पवित्र स्थानों की क्षति पहुँचाई और निवासियों की हत्या की।
इस पर फ्रांस के राजा लुई नवें ने (जिसे संत की उपाधि प्राप्त हुई) 1248 और 54 के बीच दो बार इन स्थानों को फिर से लेने का प्रयास किया। फ्रांस से समुद्रमार्ग से चलकर वह साइप्रस पहुँचा और वहाँ से 1249 में मिरुा में दमिएता ले लिया, पर 1250 में मसूरी की लड़ाई में परास्त हुआ और अपनी पूरी सेना के साथ उसने पूर्ण आत्मसमर्पण किया। चार लाख स्वर्णमुद्रा का उद्धारमूल्य चुकाकर, दामएता वापस कर मुक्ति पाई। इसके उपरांत चार वर्ष उसने एकर के बचाव का प्रयास किया, पर सफल न हुआ।
सप्तम क्रूश युद्ध (1270-72)
जब 1268 में तुर्को ने ईसाइयों से अंतिअकि ले लिया, तब लुई नवम ने एक और क्रूश युद्ध किया। उसकी आशा थी कि उत्तरी अफ्रीका में त्यूानस का राजा ईसाई हो जाऐगा। वहाँ पहुँकर उसने काथेज 1270 मेलियो, पर थोड़े ही दिनों में प्लेग से मर गया। इस युद्ध को इसका मृत्यु के बाद इंग्लैंड के राजकुमार एडवर्ड ने, जो आगे चलकर राजा एडवर्ड प्रथम हुआ, जारी रखा। परंतु उसने अफ्रीका में और कोई कार्यवाही नहीं की। वह सिसला होता हुआ। फिलिस्तीन पहुँचा। उसने एकर का घेरा हटा दिया ओर मुसलमानों को दस वर्ष के लिए युद्धविराम करने को बाध्य किया।
एकर ही एक स्थान फिलिस्तीन में ईसाइयों के हाथ में बचा था और वह अब उनके छोटे से राज्य की राजधानी थी। 1291 में तुर्को ने उसे भी ले लिया।
धर्मयुद्धों का प्रभाव
इन धर्मयुद्धों के इतिहास में इस बात का ज्वलंत प्रमाण मिलता है कि धार्मिक अंधविश्वास और कट्टरता को उत्तेजित करने से मुनष्य में स्वयं विचार करने की शक्ति नहीं रह जाती। कट्टरता के प्रचार से ईसाइयत जैसे शंतिपूर्ण मत के अनुयायी भी कितना अत्याचार और हत्याकांड कर सकते हैं, यह इससे प्रकट है। जो धर्मसैनिक यात्रियों की चिकित्सा के लिए अथवा मंदिर की रक्षा के लिए दीक्षित हुए, वे यहाँ के वातावरण में संसारी हो गए। वे महाजनी करने लगे।
इन युद्धों से यूरोप को बहुत लाभ भी हुआ। बहुतेरे कलहप्रिय लोग इन युद्धों में काम आए जिससे शासन का काम सुगम हो गया। युद्धों में जानेवाले यूरोपीय पूर्व के निवासियों के संपर्क में आए और उनसे उन्होंने बहुत कुछ सीखा, क्योंकि इनके रहन सहन का स्तर यूरोप से बहुत ऊँचा था। वाणिज्य को भी बहुत प्रोत्साहन मिला और भूमध्यसागर के बंदरगाह, विशेषत: वेनिस, जेनीआ, पीसा की खाड़ी की उन्नति हुई।
पूर्वी साम्राज्य, जो 11वीं शताब्दी में समाप्त होने ही को था, 300 वर्ष और जीवित रहा। पोप का प्रभुत्व और भी बढ़ गया और साथ ही राजाओं की शक्ति बढ़ने से दोनों में कभी कभी संघर्ष भी हुआ।
सलारपुर गाँव, नौबतपुर (पटना)
सलारपुर नौबतपुर, पटना, बिहार स्थित एक गाँव है।
भारत भूषण (हिन्दी कवि)
भारत भूषण (८ जुलाई १९२९ - १७ दिसम्बर २०११) हिन्दी के कवि एवं सुकुमार गीतकार थे।
जीवन परिचय
भारत भूषण का जन्म उत्तरप्रदेश के मेरठ में हुआ था। इन्होंने हिन्दी में स्नातकोत्तर शिक्षा अर्जित की और प्राध्यापन को जीविकावृत्ति के रूप में अपनाया। एक शिक्षक के तौर पर करियर की शुरुआत करने वाले भारत भूषण बाद में काव्य की दुनिया में आए और छा गए। उनकी सैकडों कविताओं व गीतों में सबसे चर्चित 'राम की जलसमाधि' रही। उन्होंने तीन काव्य संग्रह लिखे। पहला सागर के सीप वर्ष 1958 में, दूसरा ये असंगति वर्ष 1993 में और तीसरा मेरे चुनिंदा गीत वर्ष 2008 में प्रकाशित हुआ। वर्ष 1946 से मंच से जुडने वाले भारत भूषण मृत्यु से कुछ महीनों पूर्व तक मंच से गीतों की रसधार बहाते रहे। उन्होंने महादेवी वर्मा, रामधारी सिंह 'दिनकर' जैसे कवि-साहित्यकारों के साथ भी मंच साझा किया। दिल्ली में 27 फ़रवरी 2011 को आयोजित कवि सम्मेलन में उन्होंने अंतिम बार भाग लिया था।
प्रमुख कृतियाँ
इनका गीत संग्रह 'सागर के सीप' है। इसके अतिरिक्त तमाम कविताएं पत्र-पत्रिकाओं में प्रकाशित होती रहती हैं। 'राम की जल समाधि' इनकी बहुचर्चित कविता है।
ढोल
ढोल, भारतीय उपमहाद्वीप में प्रयुक्त होने वाला एक पीटकर बजाया जाने वाला वाद्य यंत्र है। क्षेत्रीय विविधताओं के साथ व्यापक रूप से उपयोग किए जाने वाले इस डबल-हेड ड्रम के कई प्रकार होते हैं। यह भारत, बांग्लादेश और पाकिस्तान में, और मुख्य रूप से पंजाब, हरियाणा, दिल्ली, कश्मीर, सिंध, असम घाटी, गुजरात, महाराष्ट्र, कोंकण, गोवा, कर्नाटक, राजस्थान और उत्तर प्रदेश जैसे उत्तरी क्षेत्रों में अधिक बजाया जाता है, हालाँकि अफगानिस्तान तक में लोग ढोल का आनंद लेते हैं। इससे संबंधित वाद्य ढोलक या ढोलकी है।
विराटनगर
राजस्थान के ऐतिहासिक कस्बे के लिये देखे, विराटनगर (राजस्थान)
बिराटनगर नेपाल के प्रदेश संख्या १ में एक महानगरपालिका है। और प्रदेश संख्या १ की अंतरिम राजधानी भी है।  2011 के जनगणना के हिसाब से यह शहर नेपाल का पांचवा सबसे अधिक जनसंख्या वाला शहर है। जनसंख्या घनत्व में यह काठमांडू के बाद दुसरे नंबर पर आता है। बिराटनगर नेपाल की औद्योगिक राजधानी भी है जिसकी क्षेत्रफल 40.108 मील² (103.88 किमी²) है। इसकी भौगोलिक अवस्थिति 26°28'60"उत्तर 87°16'60"पूर्वी देशांतर पर है। यह शहर प्रदेश संख्या १ के दक्षिणी क्षेत्र (तराई) में मोरंग जिला में स्थित है। यह नेपाल की राष्ट्रीय राजधानी से 399 किमी पर पूर्व में तराई में पड़ता है और भारतीय अंतराष्ट्रीय सिमा से 6 किमी उत्तर में पड़ता है। 22 मई 2017 को इस शहर को महानगर का दर्जा मिला। इस शहर को महानगर की श्रेणी में लाने के लिए इस मे में टंकीसिनुवारी और जहदा-3 को जोड़ा गया, जिससे इसकी जनसंख्या बढ़ कर 240,000 हो गई। इस से पहले शहर की जनसंख्या 214,000 था।
सूखाबुडम, लोहाघाट तहसील
सूखाबुडम, लोहाघाट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
संख्या सिद्धान्त
Jयह लेख संख्या पद्धति (number system) के बारे में नहीं है।
संख्या सिद्धांत (Number theory) सामान्यत: सभी प्रकार की संख्याओं के गुणधर्म का अध्ययन करता है किन्तु विशेषत: यह प्राकृतिक संख्याओं 1, 2, 3....के गुणधर्मों का अध्ययन करता है। पूर्णता के विचार से इन संख्याओं में हम ऋण संख्याओं तथा शून्य को भी सम्मिलित कर लेते हैं। जब तक निश्चित रूप से न कहा जाए, तब तक संख्या से कोई प्राकृतिक संख्या, धन, या ऋण पूर्ण संख्या या शून्य समझना चाहिए। संख्यासिद्धांत को कार्ल फ्रेडरिक गाउस 'गणित की रानी' कहता था। संख्या सिद्धान्त, शुद्ध गणित की शाखा है।
'संख्या सिद्धान्त' के लिये "अंकगणित" या "उच्च अंकगणित" शब्दों का भी प्रयोग किया जता है। ये शब्द अपेक्षाकृत पुराने हैं और अब बहुत कम प्रयोग किये जाते हैं।
परिचय
इस गणित की रानी के अनुपम गुणों में से एक गुण, जिसके कारण छोटे-बड़े सभी प्रकार के गणितज्ञ इसकी ओर आकर्षित हुए हैं, यह है कि संख्या सिद्धांत के अनेक प्रश्न साधारण विद्यालयों के विद्यार्थियों की समझ में तो आ जाते हैं, परंतु हल करने में वे इतने सरल नहीं हैं। उदाहणस्वरूप, गोल्डबैक के अनुमान (Goldbach's Conjecture) को लें, जिसके अनुसार 2 से बड़ी प्रत्येक सम संख्या, दो अभाज्यों के योगफल के रूप में निरूपित की जा सकती है। इस अनुमान का सत्यापन तो बहुत अधिक हो गया है, परंतु अभी तक इसका सिद्ध करने में, या इसको असत्य करने में किसी गणितज्ञ को सफलता नहीं मिली है। इसके विपरीत एक ही उदाहरण इसको असत्य ठहराने के लिए पर्याप्त होगा, जब कि इसे पक्ष में लाखों उदाहरण इसकी सत्यता को सिद्ध ठहराने के लिए पर्यांप्त नहीं हो सकते। विनोग्रेडोव (Vinogradov) की विधि से हम इस अनुमान के निकट पहुंचते हैं। यह सिद्ध किया जा चुका है कि सब बड़ी विषम संख्याएँ तीन अभाज्यों के योगफल हैं।
यदि कोई संख्या यदृच्छया (at random) दी गई है, तो सामान्य: यह कहना संभव नहीं है कि वह संख्या अभाज्य है अथवा नहीं। यदि दी हुई संख्या बड़ी संख्या है, तो इसकी जाँच में बहुत श्रम करना पड़ेगा। इस श्रम को कम करने की कई विधियाँ निकाली गई हैं, परंतु समस्या ज्यों की त्यों बनी हुई है।
आरम्भिक संख्या सिद्धान्त
आरम्भिक संख्या सिद्धान्त में गणित की दूसरी शाखाओं का सहारा लिए बिना ही पूर्णांकों के गुणों का अध्ययन किया जाता है। इसके अन्तर्गत विभाज्यता, महत्तम समापवर्तक निकालने के लिए प्रयुक्त यूक्लिड का अल्गोरिद्म, संख्याओं के अभाज्य गुणखण्ड निकालना, पूर्ण संख्याओं (परफेक्ट नम्बर्स) तथा समशेषता (congruences) आदि का अध्ययन किया जाता है।
वैश्लेषिक संख्या सिद्धान्त
वैश्लेषिक संख्या सिद्धान्त में पूर्णाकों का अध्ययन करने के लिए कैलकुलस तथा समिश्र विश्लेषण (कम्पेक्स एनालिसिस) की सहायता ली जाती है। भाज्य संख्या प्रमेय (प्राइम नम्बर थियोरम) इसका एक उदाहरण है।
बीजीय संख्या सिद्धान्त
बीजीय संख्या सिद्धान्त (algebraic number theory) में अध्ययन की जाने वाली संख्याओं का और अधिक सामान्यीकरण किया गया है और केवल पूर्नांकों के गुणों का अध्ययन करने के स्थान पर 'बीजीय संख्याओं' के गुणों का अध्ययन किया जाता है। कोई भी संख्या जो किसी पूर्णांक गुणाकों वाले एकचरीय बहुपदीय समीकरण का मूल हो उसे 'बीजीय संख्या' कहते हैं।
ज्यामितीय संख्या सिद्धान्त
इसमें सभी प्रकार की ज्यामितियों का उपयोग होता है। फेर्मा का अन्तिम प्रमेय इसी विधि से सिद्ध किया गया था।
अभिकलनी संख्या सिद्धान्त
अभिकलनी संख्या सिद्धान्त (computational number system) के अन्तर्गत संख्या सिद्धान्त के लिए उपयोगी एल्गोरिद्मों का अध्ययन किया जाता है। उदाहरण के लिए, अभाज्यता सिद्ध करने वाले दक्ष कलन विधियों का विकास तथा संख्याओं के अभाज्य गुणखणड निकालने की विधियाँ आदि।
चक पीर मोहम्मद गाँव, फूलपुर (इलाहाबाद)
}
चक पीर मोहम्मद फूलपुर, इलाहाबाद, उत्तर प्रदेश स्थित एक गाँव है।
कृतिका शर्मा
कृतिका शर्मा एक भारतीय टेलीविज़न और फ़िल्म अभिनेत्री है।
१०७६
1076 ग्रेगोरी कैलंडर का एक अधिवर्ष है।
आगर, काफलीगैर तहसील
आगर, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
ईथरनेट
ईथरनेट, लोकल एरिया नेटवर्क तैयार करने का एक प्रोटोकॉल होता है। यह १९७० के आरंभिक दशक से चली आ रही विश्वसनीय नेटवर्किग उपलब्ध कराने वाली सेवा है। इसकी अभिकल्पना १९७३ में बॉब मेटकॉफ ने की थी। बाद में डिजिटल, इंटेल और जेरॉक्स के प्रयासों से यह लोकल एरिया नेटवर्क का एक मानक प्रतिरूप बन गया। ईथरनेट केबलों के माध्यम से विस्तार किया जाता है। इसके केबल कई रूपों में उपलब्ध होते हैं। इसमें CAT3, CAT5, CAT5ई और CAT6 सबसे अधिक प्रचलित हैं। इनकी डिजाइन इनके प्रयोग पर निर्भर होती है और इनकी कीमत गुणवत्ता के अनुसार बढ़ती जाती है। ईथरनेट केबिल का प्रयोग प्रायः उच्च-गति वाले कंप्यूटर नेटवर्क के लिए किया जाता है। साथ ही इसका प्रयोग ब्रॉडबैंड के लिए भी होता है। कंप्यूटर के साथ लैन/ईथरनेट को जोड़ने के लिए कंप्यूटर में ईथरनेट कार्ड की आवश्यकता पड़ती है।
एक लोकल एरिया नेटवर्क में कुछ आवश्यक चीजें होती हैं, जैसे, दो या दो से अधिक कंप्यूटर, जो नेटवर्क से जुड़े हों, हर कंप्यूटर में एक नेटवर्क इंटरफेस कार्ड, कंप्यूटर को जोड़ने के लिए एक ईथरनेट केबिल, नेटवर्क यातायात को निर्देशित करने के लिए एक नेटवर्किंग हब और समर्थक सॉफ्टवेयर। नेटवर्क इंटरफेस कार्ड को हर कंप्यूटर में लगाकर इसे एक विशेष एड्रेस आवंटित किया जाता है। हर इंटरफेस कार्ड एक ईथरनेट केबिल के माध्यम से केन्द्रीय हब से जुड़ा होता है। इस हब में लोकल एरिया नेटवर्क के सारे डाटा को प्राप्त और पुनर्निर्देशित किया जाता है। इस तरह ईथरनेट, आंकड़ों के संग्रह, उनकी शेयरिंग के साथ ही प्रिंटर्स, फैक्स मशीन और स्कैनर के पूरे सिस्टम का समूह तैयार करता है।
ईथरनेट प्रणाली का विस्तार करने हेतु तारों का बड़ा जंजाल फैला होता है। इन तारों को बड़े ही व्यवस्थित ढंग से स्रोत से गंतव्य तक पहुंचाना होता है, जिससे कि किसी समस्या के समय तारों की पहचान हो सके साथ ही सुधार भी संभव हो। इस समस्या से निबटने हेतु बेतार ईथरनेट भी प्रचलन में आ गये हैं जिनमें वेव का प्रयोग किया जाता है। इसमें वायरलेस नेटवर्क इंटरफेस कार्ड का प्रयोग होता है, जिसमें एक एंटीना लगा होता है। ये नेटवर्क अपेक्षाकृत अधिक मजबूत होता है लेकिन इसमें अतिरिक्त सुरक्षा की आवश्यकता होती है, क्योंकि तारों को तो किन्हीं निश्चित कंप्यूटरों से जोड़ा जा सकता है, किन्तु जब सारा डाटा बेतार वातावरण में उपलब्ध हो तो कोई भी कंप्यूटर इसे प्राप्त कर सकता है। अतः इसके लिये पासकी आदि कूटशब्दों का प्रयोग किया जाता है। ईथरनेट के विकल्प के रूप में आईबीएम के तैयार किए गए प्रोटोकॉल और एटीएम (तुल्यकालिक स्थानांतरण माध्यम/एसाइनोक्रोनस ट्रांसफर मोड) तकनीक का भी प्रयोग किया जा सकता है।